Държавен вестник, бр. 25, 2014 г., стр. 11

БРОЙ  25	
Д Ъ Р Ж А В Е Н  В Е С Т Н И К 	
СТР.  11  
6. предоставя информация относно прила­
гането на нормативните и административните 
актове в областта на акцизното законодателство;
7. изготвя проекти на решения за прилагане 
на нормативните и административните актове 
в областта на акцизното законодателство;
8. участва в провеждането на работни сре­
щи, дискусии и други по въпроси, свързани с 
компетенциите на дирекцията;
9. събира и обменя информация с други 
държавни органи;
10. събира и обменя информация с ком­
петентните служби по акцизите на държави­
те – членки на Европейския съюз;
11. подпомага директора на Агенцията при 
издаването на лицензи за управление на да­
нъчни складове;
12. води регистрите по Закона за акцизите 
и данъчните складове;
13. оказва съдействие в дейността по квали­
фикация на митнически служители и търговски 
оператори;
14. изготвя становища по проекти на нор­
мативни актове, подготвени в други ведомства 
и отнасящи се до акцизното законодателство;
15. следи за измененията в акцизното зако­
нодателство на Европейския съюз и разработва 
указания във връзка с неговото прилагане.
Чл. 22. Дирекция „Тарифна политика“: 
1. участва в разработването на митническата 
политика в областта на стоковите номенклатури 
на Европейския съюз, тарифното класиране, 
митническата стойност, произхода на стоките, 
митническите освобождавания, тарифните и 
нетарифните мерки, както и мерките на Общата 
селскостопанска политика и на Общата рибар­
ска политика на Европейския съюз, наричана 
по-нататък „тарифна политика“;
2. оказва съдействие и подпомага работните 
групи към Съвета по европейските въпроси към 
Министерския съвет по въпроси в областта на 
тарифната политика;
3. разработва или участва със свои пред­
ставители в разработването на проекти на 
нормативни и вътрешноведомствени актове, 
свързани с тарифната политика;
4. дава становища по проекти на норма­
тивни актове, засягащи въпроси в областта на 
тарифната политика, изпратени за съгласуване 
от други държавни органи, и вътрешноведом­
ствени актове, изпратени за съгласуване от 
други дирекции;
5. разработва и участва в разработването на 
проекти на инструкции и споразумения за съ­
трудничество и взаимодействие с компетентните 
органи във връзка с прилагане на нетарифните 
мерки, произтичащи от законодателството на 
Европейския съюз, с оглед осигуряване на ефек­
тивна защита на живота и здравето на хората, 
на животните и растенията, на културното и 
историческото наследство, околната среда и 
др., както и за съдействие за прилагане на 
мерките по надзора; 
6. организира и осъществява администра­
тивното сътрудничество с компетентните на­
ционални органи, с митническите органи и с 
органите на другите държави членки във връзка 
с прилагане на мерките на Общата селскосто­
панска политика; 
7. изготвя проекти на обвързваща тарифна 
информация и обвързваща информация за 
произхода и администрира информациите в 
националните информационни подсистеми за 
обвързващите информации;
8. администрира информацията в нацио­
налното приложение ТАРИК, системата за 
управление на тарифните квоти и системата за 
управление на данните по наблюдение;
9. координира дейността по представяне 
пред Европейската комисия на исканията и 
възраженията на икономически оператори за 
въвеждане на автономни мерки за суспенди­
ране на митата;
10. анализира и обобщава информацията в 
областта на тарифната политика;
11. изготвя становища и предоставя на за­
интересуваните лица информация по прилагане 
на митническото законодателство в областта 
на тарифната политика;
12. изготвя проекти на решения за прилагане 
на законодателството по въпроси в областта 
на тарифната политика;
13. изготвя проекти на разрешения за пре­
доставяне на статут на „одобрен износител“ по 
смисъла на правилата за произход към пре­
ференциалните договорености на Европейския 
съюз с трети страни;
14. организира и координира административ­
ното сътрудничество с компетентните национал­
ни органи, с митническите органи и с органите 
на други държави във връзка с прилагане на 
правилата за произход на стоките; 
15. организира и координира изпълнението 
на задълженията за освобождаване от вносни 
мита във връзка с привилегии и имунитети, 
предвидени в многостранни и двустранни меж­
дународни договори, споразумения, спогодби 
и конвенции;
16. участва в работни срещи, семинари, дис­
кусии, преговори и други подобни по въпроси 
в областта на тарифната политика;
17. ръководи методически и подпомага 
митническите учреждения при прилагане на 
законодателството в областта на тарифната 
политика;
18. оказва съдействие в дейността по квали­
фикацията на митническите служители.
Чл. 23. Дирекция „Последващ контрол“: 
1. ръководи методически и подпомага мит­
ническите учреждения в областта на: 
а) предварителните проверки на заявителите 
за издаване на разрешения по митническото 
законодателство;
б) предварителните проверки за издаване на 
сертификат за одобрен икономически оператор